Neuvoston direktiivi 76/914/ETY, annettu 16 päivänä joulukuuta 1976, tieliikenteen kuljettajien koulutuksen vähimmäistasosta



Virallinen lehti nro L 357 , 29/12/1976 s. 0036 - 0039

Suomenk. erityispainos Alue 16 Nide 1 s. 0027

Kreikank. erityispainos: Luku 05 Nide 2 s. 0167

Ruotsink. erityispainos Alue 16 Nide 1 s. 0027

Espanjank. erityispainos: Luku 07 Nide 2 s. 0052

Portugalink. erityispainos: Luku 07 Nide 2 s. 0052



NEUVOSTON DIREKTIIVI, annettu 16 päivänä joulukuuta 1976, tieliikenteen kuljettajien koulutuksen vähimmäistasosta (76/914/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon tieliikenteen sosiaalilainsäädännön yhdenmukaistamisesta 25 päivänä maaliskuuta 1969 annetun neuvoston asetuksen (ETY) N:o 543/69(), sellaisena kuin se on viimeksi muutettuna asetuksella (ETY) N:o 515/72(), ja erityisesti sen 5 artiklan 1 kohdan b alakohdan toisen luetelmakohdan ja 2 artiklan c kohdan, ottaa huomioon komission ehdotuksen, ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että asetuksen (ETY) N:o 543/69 5 artiklan 1 kohdan b alakohdan toisen luetelmakohdan mukaan alle 21-vuotiaalla kuljettajalla on oltava jonkin jäsenvaltion tunnustama ammattitaitoa osoittava todistus, jonka mukaan hänellä on maanteiden tavaraliikenteeseen tarkoitettujen ajoneuvojen kuljettajien koulutus, jos hän kuljettaa sellaista tavaraliikenteeseen tarkoitettua ajoneuvoa, jonka suurin sallittu kokonaispaino on yli 7,5 tonnia ja jota mainittu asetus koskee, asetuksen (ETY) N:o 543/69 5 artiklan 2 kohdan mukaan kuljettajan on oltava vähintään 21-vuotias ja täytettävä yksi mainitussa kohdassa säädetyistä edellytyksistä, jos hän kuljettaa henkilöliikenteeseen tarkoitettua ajoneuvoa, jota mainittu asetus koskee, yhdessä näistä edellytyksistä vahvistetaan, että kuljettajalla on oltava jonkin jäsenvaltion tunnustama ammattitaitoa osoittava todistus, jonka mukaan hänellä on maanteiden henkilöliikenteeseen tarkoitettujen ajoneuvojen kuljettajien koulutus, ja tällaisen koulutuksen vähimmäistason määrittelyssä olisi erityisesti otettava huomioon erot edellytyksissä harjoittaa maanteiden tavara- ja henkilöliikennettä, ON ANTANUT TÄMÄN DIREKTIIVIN: 1 artikla 1. Jokaisella, jolla on asianmukainen kansallinen ajokortti ja jolla on ammatillinen koulutus vähintään tämän direktiivin liitteessä luetelluissa asioissa, katsotaan olevan asetuksen (ETY) N:o 543/69 5 artiklan 1 kohdan b alakohdan toisessa luetelmakohdassa tarkoitettu maanteiden tavaraliikenteeseen tarkoitettujen ajoneuvojen kuljettajien vähimmäiskoulutus tai mainitun artiklan 2 kohdan c alakohdassa tarkoitettu maanteiden henkilöliikenteeseen tarkoitettujen ajoneuvojen kuljettajien vähimmäiskoulutus. 2. Jäsenvaltio vahvistaa 1 kohdassa tarkoitetun ammatillisen koulutuksen ohjelman ja sen järjestämisen. Tällainen koulutus on osoitettava saaduksi suorittamalla valtion tai sen tähän tehtävään nimeämien ja suoraan valtion valvonnassa olevien laitosten järjestämä koe tai kuulustelu. 3. Jäsenvaltiot voivat vaatia, että niiden alueella kansallista liikennettä harjoittavien kuljettajien ja mainitussa valtiossa rekisteröidyillä ajoneuvoilla kansainvälistä liikennettä harjoittavien kuljettajien on hankittava liitteessä tarkoitettua koulutusta laajempi koulutus. Tällainen koulutus voi olla sellaista, jota jäsenvaltiossa jo järjestetään tai jota jäsenvaltio tulevaisuudessa päättää järjestää. 2 artikla 1. Valtion tai sen tähän tehtävään nimeämien ja suoraan valtion valvonnassa olevien laitosten on annettava asetuksen (ETY) N:o 543/69 5 artiklan 1 kohdan b alakohdan toisessa luetelmakohdassa ja 5 artiklan 2 kohdan c alakohdassa tarkoitettu ammattitaitoa osoittava todistus jokaiselle, joka täyttää tämän direktiivin 1 artiklassa säädetyt vaatimukset. 2. Oikeudet, jotka on hankittu 1 kohdassa tarkoitettujen säännösten mukaisesti ennen tämän direktiivin täytäntöön panemiseksi annettujen kansallisten säännösten voimaantuloa, ovat voimassa samalla tavoin kuin tämän direktiivin mukaisesti annetut todistukset. 3 artikla 1. Jäsenvaltioiden on komissiota kuultuaan toteutettava tämän direktiivin noudattamisen edellyttämät toimenpiteet kahden vuoden kuluessa tämän direktiivin tiedoksi antamisesta. 2. Jäsenvaltioiden on toimitettava komissiolle mallit 2 artiklan 1 kohdan soveltamiseksi hyväksymistään todistuksista tai vastaavista asiakirjoista. Komissio toimittaa nämä tiedot viipymättä muille jäsenvaltioille. 4 artikla Tämä direktiivi on osoitettu kaikille jäsenvaltioille. Tehty Brysselissä 16 päivänä joulukuuta 1976. Neuvoston puolesta Puheenjohtaja Th. E. WESTERTERP () EYVL N:o L 77, 29.3.1969, s. 49 () EYVL N:o L 67, 20.3.1972, s. 11 () EYVL N:o C 46, 9.5.1972, s. 8 () EYVL N:o C 88, 6.9.1971, s. 14 LIITE ASETUKSEN (ETY) N:o 543/69 5 ARTIKLAN 1 KOHDAN b ALAKOHDASSA TAI 2 KOHDAN c ALAKOHDASSA TARKOITETUN AMMATTITAITOA OSOITTAVAN TODISTUKSEN SAAMISEKSI VAADITTAVA VÄHIMMÄISKOULUTUSKoulutukseen ammattitaitoa osoittavan todistukseen saamiseksi on sisällyttävä vähintään seuraavat asiat, jos ne eivät jo sisälly ajokorttia varten hankittavaan koulutukseen. 1 Tiedot ajoneuvon rakenteesta ja sen tärkeimmistä osista 1.1 Tiedot seuraavien rakenteesta ja toiminnasta: - polttomoottori; - voitelu- ja jäähdytysjärjestelmä; - polttoainejärjestelmä; - sähköjärjestelmä; - sytytysjärjestelmä; - vaihdejärjestelmä (kytkin, vaihdelaatikko jne.) 1.2 Yleistiedot voitelusta ja jäätymisen estosta 1.3 Tiedot pyörän irrottamisessa ja vaihtamisessa noudatettavista varotoimista 1.4 Tiedot renkaiden rakenteesta, asentamisesta, oikeasta käytöstä ja huollosta 1.5 Tiedot jarrujärjestelmien tyypeistä, toiminnasta, tärkeimmistä osista, asennuksesta, käytöstä ja päivittäisestä huollosta sekä tiedot kytkentälaitteista 1.6 Tiedot vikojen paikannusmenetelmistä 1.7 Tiedot vähäisten vikojen korjaamisesta oikeiden laitteiden avulla 1.8 Yleiset tiedot ajoneuvojen ehkäisevästä huollosta ja tarvittavista tavanmukaisista korjauksista. 2 Yleiset tiedot liikenteestä ja sen hallinnosta 2.1 Yleinen kyky ja riittävät maantieteelliset tiedot tiekarttojen ja niiden hakemistojen käyttämiseksi 2.2 Ajoneuvojen taloudellinen käyttö 2.3 Tiedot siitä, miten on meneteltävä onnettomuuden tai muun vastaavan tapahtuman (esimerkiksi tulipalon) jälkeen ajoneuvon vakuutuksen suhteen 2.4 Tiedot kyseiseen liikennemuotoon tavara- tai henkilöliikenteeseen sovellettavasta kansallisesta lainsäädännöstä Tavaraliikenteen ajoneuvojen kuljettajilta: 2.5 Perustiedot ajoneuvon kuljettajan vastuusta vastaanottaa, kuljettaa ja toimittaa tavarat sovittujen ehtojen mukaisesti 2.6 Tiedot kansallista ja kansainvälistä tavaraliikennettä varten tarvittavista ajoneuvon asiakirjoista ja kuljetusasiakirjoista 2.7 Tiedot tavaroiden kuormaus- ja purkaustekniikasta sekä kuormaus- ja purkamislaitteiden käytöstä 2.8 Perustiedot vaarallisten aineiden käsittelyssä ja kuljetuksessa noudatettavista varotoimista Henkilöliikenteen ajoneuvojen kuljettajilta: 2.9 Tiedot kuljettajan vastuusta henkilöliikenteessä 2.10 Tiedot kansallisessa ja kansainvälisessä henkilöliikenteessä tarvittavista ajoneuvon ja matkustajien asiakirjoista. 3 Kokemus tavara- tai henkilöliikenteen ajoneuvojen kuljettamisesta 3.1 Tavaraliikenteen ajoneuvojen kuljettajilta: Käytännön kokemusta yli 7,5 tonnia painavien ajoneuvojen ajamisesta ja käsittelystä sekä kytkentälaitteen käytöstä 3.2 Henkilöliikenteen ajoneuvojen kuljettajilta: Käytännön kokemusta linja-autojen ajamisesta ja käsittelemisestä.